Pokus o náhľad do taktického zmýšľania SMER-u po jednom z najokatejších prešľapov opozície v tomto volebnom období. Trochu fakty trochu fantázia ale hlavne fantázia lebo vidieť do hlavy súdruha premiera je takmer nemožné a keď sa to náhodou podarí, vo víre toho množstva populistických primitivizmov je ťažké natrafiť na inteligentnú myšlienku. Na druhej strane chybu spravila Iveta Radičová a takto vysokú loptu by bolo hanebné nezasmečovať opozícii rovno do tváre.
Z môjho pohľadu existujú dve taktické riešenia ktoré môžu v Mandátovo-imunitnom výbore, plne pod nadvládou SMER-u, teda súdruha Fica , využiť. Možno je ich aj viac ja sa však zameriam výlučne na tieto dve, keďže sa mi zdajú asi najpravdepodobnejšie. Pre jednoduchosť im dajme celkom poetické názvy: 1. Zlý Mandátovo-imunitný výbor*, 2. Dobrý Mandátovo-imunitný výbor*
*Názov výboru je plne zameniteľný so slovným spojením "súdruh premier Fico"
Pre tých ktorý nežijú v tejto krajine, nečítajú noviny, nepozerajú televíziu a nepúšťajú ani vodu (tečie to aj kohútika) nasleduje zbierka faktov:
Poslankyňa SDKÚ Iveta Radičová hlasovala v utorok podvečer v parlamente okrem svojej hlasovacej karty aj hlasovacou kartou kolegyne Tatiany Rosovej. Tá v tom čase stála pri rečníckom pulte a navrhovala svoj zákon a kartičku si zabudla na svojom mieste - vedľa Radičovej. Radičová sa načiahla a hlasovala za Rosovú. Videla to predsedníčka mandátového a imunitného výboru Renáta Zmajkovičová zo Smeru a okamžite oznámila, že navrhne Radičovej disciplinárne stíhanie. Výbor sa tým bude zaoberať vo štvrtok.
zdroj: www.sme.sk
Riešenia:
1. Zlý Mandátovo-imunitný výbor
Počas rokovania spravia z Ivety Radičovej podvodníčku ktorej trest by sa mal rovnať najprísnejšiemu trestu pre masového vraha. Výbor bude žiadať mandát poslankyne čo si aj odhlasuje.
Možné príčiny: Premier nechce aby sa Radičová stala volebným lídrom SDKÚ, pretože si uvedomuje jej popularitu jasne viditeľnú na nedávnych prezidentských voľbách. Dúfa, že neplodná opozícia nedokáže poskytnúť alternatívu a vo voľbách úplne prepadne. Zároveň chce opozíciu ako aj Radičovú ponížiť ako sa len dá ako trest za to že sa obúvali do jeho obchodov...
Možné následky: Iveta Radičová príde o mandát poslanca, nekandiduje na post volebného lídra SDKÚ, vzdáva sa funkcie v strane a odchádza z politiky...možno
2. Dobrý Mandátovo-imunitný výbor
Počas rokovania spravia z Ivety Radičovej podvodníčku ktorej trest by sa mal rovnať najprísnejšiemu trestu pre masového vraha. Výbor bude žiadať mandát poslankyne čo však (na premierov pokyn) odhlasované nebude
Možné príčiny: Premier nechce aby SDKÚ do ďalších volieb viedol opäť Mikuláš Dzurinda, spolieha sa na to že podpora jej prezidentskej kandidatúry sa vo voľbách do parlamentu rozdrobí medzi opozičné strany. Na druhej strane však vie že keby prišiel o svoje duo posluhovačov, Mečiar-Slota, oveľa jednoduchšie by sa mu rokovalo o povolebnej spolupráci s Radičovou ako s Dzurindom, nehovoriac o tom, že by mal vždy eso v rukáve a možnosť na priamy útok voči jej osobe.
Možné následky: Iveta Radičová ostáva poslankyňou, porazí Dzurindu v primárkach stane sa volebným lídrom SDKÚ a pravdepodobne svoju voličskú základňu pretaví do slušného volebného výsledku... možno
Koniec tejto hry mocných je v nedohľadné a výsledok neistý.
Aj pre ten neistý výsledok ale aj preto, že majú víziu budúcnosti ktorá sa nezakladá na okrádaní štátu, teda nás, volím v budúcnosti radšej stranu Richarda Sulíka, stranu Sloboda a Solidarita